Spis č.: A/2014/10835
Oznámenie o zadávaní zákazky 
v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Andrea Milčevičová
Telefón: 055/ 64 19 881
Pracovný kontakt pre vysvetlenie oznámenia o zadávaní zákazky:
andrea.milcevicova@kosice.sk
Pracovný kontakt pre vysvetlenie predmetu zákazky:
zuzana.knazeova@kosice.sk
E -mail pre podanie ponuky:  2014.10835@kosice.sk 

2.	Názov predmetu zákazky:
Aktualizácia Územného plánu Zóny Ťahanovce 2014 – výber odborne spôsobilej osoby
Zákazka (zmluva) je na: poskytnutie služby

3.	Stručný opis predmetu zákazky: 
Predmetom zákazky je vyhotovenie:
-  	Aktualizácie územného plánu zóny Ťahanovce, zosúladenie s nadradenou územnoplánovacou dokumentáciou ÚPN HSA Košice
Bližší popis predmetu zákazky je v prílohe č.1 – Zadanie pre aktualizáciu ÚPN Z Ťahanovce 2014.

4.	Predpokladaná hodnota zákazky (bez DPH): 11.750,- € 

5.	Základné zmluvné podmienky: 
-	Miesto poskytnutia služieb: 	Magistrát mesta Košice, Tr. SNP 48/A, Košice
-	Lehota na dodanie predmetu zákazky: 
				podľa čl. II, bod 2 návrhu zmluvy 
-	Splatnosť faktúr: 		30 dní odo dňa doručenia faktúr
				Záloha sa neposkytuje.

6.	Lehota na predkladanie ponúk: do 10.03.2014 do 09:00 hod.

7.	Stanovenie ceny
Do ceny je potrebné zapracovať aj cenu za dopravu na miesto poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č.2 a poslať výlučne na uzamknutý e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti:
V ponuke je potrebné predložiť:
Doklady: 
1.	Kópiu dokladu o oprávnení na poskytnutie požadovanej služby (výpis zo živnostenského, resp. obchodného registra).    
2.	Kópiu dokladu o odbornej spôsobilosti vydaný na základe osobitného predpisu pre výkon odborných činností podľa zákona č.138/1992 Zb. o autorizovaných architektoch a autorizovaných stavebných inžinieroch v kategórii „Komplexné architektonické a inžinierske služby“. (Pôvodné zaradenie: odbor pozemné stavby - komplexné architektonické a inžinierske služby).
A kópie dokladov o odbornej spôsobilosti osôb v kategórii „Komplexné architektonické a inžinierske služby – vykonávanie komplexných služieb s výnimkou architektonických služieb“. (Pôvodné zaradenie: odbor inžinierske stavby - dopravné stavby a vodohospodárske stavby).
3.	Doklad o pracovnom pomere alebo inom zmluvnom vzťahu medzi uchádzačom a osobami odborne spôsobilými na vykonávanie požadovaných inžinierskych činností (dopravné stavby a vodohospodárske stavby), alebo potvrdenie odborne spôsobilých osôb, že budú poskytovať svoje služby uchádzačovi v predmetnej zákazke. 
4.	Zoznam služieb obdobného charakteru a rozsahu, uskutočnených v predchádzajúcich troch rokoch.  

Podmienky účasti sú nasledovné: 
1.	Uchádzač musí týmto dokladom preukázať, že je oprávnený poskytovať požadovanú službu.
2.	Uchádzač a ostatné odborne spôsobilé osoby musia týmito dokladmi preukázať, že sú  oprávnené poskytovať služby v požadovaných odboroch.
3.	Uchádzač musí týmto dokladom preukázať, že bude mať k dispozícii okrem seba odborne spôsobilé osoby pre vykonanie danej zákazky. 
4.	Týmto zoznamom musí uchádzač preukázať, že v danom období (v priebehu rokov 2011-2013) úspešne zrealizoval ako priamy spracovateľ minimálne 3 diela obdobného charakteru: s uvedením názvu a rozlohy riešenej lokality, roku odovzdania, ceny, mená a kontakty objednávateľov. 

11.	Kritéria na hodnotenie ponúk sú: Cena. Spôsob hodnotenia kritéria je nasledovný: Úspešným uchádzačom bude ten, kto bude mať najnižšiu celkovú cenu za celý predmet zákazky.

12.	Prijatie ponuky:
Úspešný uchádzač bude vyzvaný na predloženie návrhu zmluvy – príloha č. 3, ktorý musí byť v súlade s oznámením o zadávaní zákazky a s jeho ponukou. Ak návrh zmluvy úspešného uchádzača nebude v súlade s oznámením o zadávaní zákazky alebo jeho ponukou alebo bude mať neprijateľné podmienky, verejný obstarávateľ  vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy alebo uplatnenia objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

......................v.r..............................
									Riaditeľ magistrátu

Prílohy: 
1.	Podrobný opis predmetu zákazky
2.	Ponuka uchádzača
3.	Zmluvné podmienky v podobe návrhu zmluvy